*BOSNA I HERCEGOVINA БOСНA И ХEРЦEГOВИНA*

*FEDERACIJA BOSNE I HERCEGOVINE ФEДEРAЦИJA БOСНE И HEРЦEГOВИНE*

*PARLAMENT FEDERACIJE ПAРЛAMEНT ФEДEРAЦИJE*

*PREDSTAVNIČKI/ZASTUPNIČKI DOM ПРEДСTAВНИЧКИ ДOM*

Broj: 01-02-924/21

Sarajevo, 05.05.2021. godine

**Z A P I S N I K**

**21.REDOVITE SJEDNICE ZASTUPNIČKOGA DOMA PARLAMENTA FEDERACIJE BIH, održane 27.04.2021. godine**

Online sjednica je počela u 10.00.

Sjednicom je predsjedao predsjedatelj Mirsad Zaimović.

Predsjedatelj Zaimović pozdravio je zastupnice i zastupnike, goste kao i predstavnike akreditiranih medijskih kuća koji prate rad sjednice.

Odsustvo sa sjednice opravdala je Amela Kuskunović.

Temeljem evidencije Stručne službe, predsjedatelj je konstatirao da sjednici nazoči dovoljan broj zastupnika za kvalitetan rad i odlučivanje.

Odata je počast preminulom zastupniku Ibrahimu Zukiću.

Potrebno je izvršiti verificiranje mandata Ilijani Dronjić. Dodatno obrazloženje ispred Mandatno-imunitetnog povjerenstva dala je Dženana Hodžić. S 58 glasova za, bez glasova protiv i bez suzdržanih glasova, usvojeno je izvješće Mandatno-imunitetnog povjerenstva, te je verificiran mandat novoizabranoj zastupnici Ilijani Dronjić koja je dala svečanu prisegu.

Zastupnice Sanela Klarić i Nasiha Pozder pokrenule su inicijativu. Nakon dodatne prozivke predsjedatelja, s 51 glasom za, bez glasova protiv i 26 suzdržanih glasova, usvojena je sljedeća:

I N I C I J A T I V A

Prema Federalnoj upravi za inspekcijske poslove za provođenje žurnog inspekcijskog nadzora poštivanja Rješenja Federalnog ministarstva prostornog uređenja broj UPII/05-19-2-19/20 od 04.08.2020. godine, a koje se tiče zabrane daljnih radova na Obaloutvrdi u Goraždu.

Adis Arapović predložio je zaključak. Nakon dodatne prozivke predsjedavatelja, s 52 glasa za, bez glasova protiv i 25 suzdržanih glasova, usvojen je sljedeći:

Z A K LJ U Č A K

Zadužuje se Vlada FBiH da u roku od 30 dana u parlamentarnu proceduru uputi Nacrt Zakona o informacijskoj sigurnosti.

Adisa Kokić- Hinović predložila je zaključak. S 67 glasova za, bez glasova protiv i osam suzdržanih glasova, usvojen je sljedeći:

Z A K LJ U Č A K

Zadužuje se Vlada FBiH da u roku od 30 dana utvrdi Listu ovlaštenih zdravstvenih ustanova za postupke biomedicinski potpomognute oplodnje i započne s implementacijom Zakona o liječenju neplodnosti biomedicinski potpomognutom oplodnjom u FBiH.

Zapisnik 18. redovite sjednice usvojen je bez primjedbi. O Zapisniku 19. redovite sjednice s primjedbom Adnana Efendića vezanom za rezultate glasovanja Izvješća o poslovanju JP Aerodrom Sarajevo, zastupnici će se nakon ispravke izjašnjavati na narednoj sjednici.

Zastupnička pitanja

Albin Muslić izrazio je nezadovoljstvo, jer nije dobio odgovor vezan za proračunska sredstva – tekući transfer za sanaciju zdravstvenih ustanova u Federaciji BiH.

Drugo pitanje – kada će u parlamentarnu proceduru uputiti Zakon o izmjenama i dopunama Zakona o pripadnosti javnih prihoda.

Elma Đogić prvo pitanje – kakav je pravni status Agencije za privatizaciju FBiH i kakvi su dalji planovi Vlade FBiH u svezi s njenim funkcioniranjem. Traži da joj se dostavi podatak, koliko je prodaja državnoga kapiitala u poduzećima Agencija izvršila u razdoblju 2014.-2020. godina te koliko je imovine prodano u postupku “male privatizacije” u istom razdoblju. Kakav je pravni status Agencije za privatizaciju Unsko-sanskog kantona, koliko je sjednica održao Upravni i Nadzorni odbor u razdoblju od 2018.-2020. godina i koje odluke su donesene na sjednicama.

Naredno pitanje uputila je Vladi FBiH – izvršava li Vlada obvezu plaćanja komunalne naknade prema oćinama i gradovima za poduzeća koja su u većinskom državnom vlasništvu a čija je imovina smještena na njihovom zemljištu.

Ivan Boban pitanje je uputio Vladi FBiH a vezano je za neusklađenost akademskih zvanja i ETCS bodovnog sustava, vezanim za zasnivanje radnoga odnosa na radnim mjestima u pojedinim institucijama, ustanovama i poduzećima, čiji osnivači je Federacija ili je većinski vlasnik.

Adisa Kokić-Hinović pokrenula je inicijativu da se lijek za liječenje hemofilije Hemlibra uvrsti na listu lijekova obveznog zdravstvenog osiguranja Federacije.

Naredna inicijativa upućena je prema Zavodu za javno zdravstvo Federacije, da se u prioritetne skupine za cijepljenje protiv Covid-19 uvrste djelatnici iz komunalne djelatnosti u Federaciji.

Elzina Pirić komentirala je da Vlada i Federalno ministarstvo energije i rudarstava ne odgovraju na zastupnička pitanja u razumnom roku. Postavila je pitanja – zašto u proteklih mjesec dana nisu u Rudniku mrkog uglja Banovići i rudarima pružili potporu, budući da je došlo do požara u jami.

Pitanje je uputila Federalnoj upravi za inspekcijske poslove, kojim traži da dostave sve zapisnike o završenom inspekcijskom nadzoru u Rudniku Banovići u jami Omazići a vezanom za požar od 28.03.2021. godine pa do danas.

Pokreće inicijativu prema Vladi FBiH da pokrene smjenu ravnatelja Federalne uprave za inspekcijske poslove.

Mirsad Čamdžić pokrenuo je inicijativu za slanje urgencije rukovodstvu Doma naroda kako bi u što skorijem roku razmatrao Nacrt Zakona o zabrani negiranja, minimiziranja opravdavanja ili odobravanja holokasuta zločina genocida i zla protiv čovječnosti, koju je Zastupnički dom usvojio prije pet godina.

Edita Mazić pokrenula je inicijativu prema Vladi FBiH da resorno ministarstvo osigura novčana sredstva za izradu projektne dokumentacije i nabavu sortirnice na međuopćinskoj sanitarnoj deponiji u Živinicama.

Senaid Begić pitanje je uputio Vladi FBiH – postoji li u Federaciji BiH registar svih medija s jasno naznačenom vlasničkom strukturom i uredništvom svih medija i razmatra li Vlada FBiH donošenje zakonskoga okvira kojim se osigurava učinkovita transparentnost vlasništva nad svim medijima u Federaciji.

Safer Demirović, prvo pitanje vezano je za teško stanje u rudnicima u Federaciji BiH, a samim tim i u Rudniku mrkog uglja Banovići i požar koji se desio u jami Omazići, te pita – kada se očekuje da ovaj pogon ponovno bude u funkciji imaju li saznanja što je uzrok požara.

Drugo pitanje vezano je za izgradnju Bloka 7 Termoelektrane Tuzla, te kada će doći do intenziviranja izgradnje Bloka 7.

Sabina Ćudić, prvo pitanje uputila je Federalnom ministarstvu zdravstva, kojim traži točan broj obitelji u Federaciji BiH koje su ostvarile pravo na financiranje biomedicinski potpomognute oplodnje na temelju Zakona i usvojenog Pravilnika o financiranju biomedicinski potpomognute oplodnje.

Naredna inicijativa tiče se Zakona o zaštiti uzbunjivača kojim se obvezala Vlada da dostavi nacrt ovog Zakona. Odgovor Vlade FBiH je da uopće ne tretira ovaj Zakon i zaključak Kluba zastupnika SDA, te traži da se na narednoj sjednici ovaj Dom odredi prihvata li ovakav odgovor Vlade FBiH. Traži ocjenu prihvatljivosti inforamcije Vlade FBiH broj 02-45-485/21, kojom se pravi obuhvat Nacrta Zakona o zaštiti uzbunjivača u Federaciji izjednačava s Nacrtom zakona o zaštiti prijavitelja korupcije u FBiH.

Nijaz Helez kazao je da nije zadovoljan odgovorom da pitanje vezano za radna tijela u općinskim vijećima Gornji Vakuf-Uskoplje, Bugojno i Travnik, gdje nema članova opozicije, te traži da se pomogne u rješavanju ovog pitanja.

Drugo pitanje uputio je Federalnom ministarstvu turizma i okoliša a vezano je za regionalnu deponiju, te dokle se došlo s alternativnom lokacijom na području Srednjo-bosanskog kantona.

Jasmina Zubić prvo pitanje uputila je Federalnom ministarstvu prometa i komunikacija i Federalnom ministarstvu financija koji su dužni da pripreme izmjene i dopune zakonske regulative u smislu raspodjele javnih prihoda kako bi se osiguralo da godišnja alokacija sredstava od naknada za naftu i naftne derivate JP Autoceste Federacije BiH nisu manje od alokacija utvrđenih Zakonom o cestama. Kazala je da je i ranije postavljala ovo pitanje.

Naredno pitanje je upućeno Upravi za neizravno oporezivanje – kada će bitni donesena Odluka o načinu raspodjele zadržanih sredstava od akciza i putarina i taksi na naftne derivate.

Alma Kratina postavila je pitanje vezano za formiranje Vijeća za djecu. Kazala je da je u srpnju mjesecu pokrenula inicijativu za formiranje Vijeća za djecu, te pita u kojoj fazi je formiranje i je li počela konkretna suradnja s Vijećem formiranim na razini države.

Husein Rošić pitanje je uputio Vladi FBiH vezano za financijska sredstva, koja je Vlada FBiH uplatila Vladi Unsko-sanskog kantona, te pita je li pokrenuta prijava kada je u pitanju nepoštivanje odluke Vlade FBiH i nedostavljanje izvješća o utrošku tih sredstava. Također kazao je da će zastupnici iz Krajine tražiti održavanje tematske sjednice, vezane za migrantsku krizu s akcentom na Krajinu.

Pokrenuo je inicijativu za izmjenu i dopunu Zakona o računovodstvu i reviziji.

Zlatko Ercegović prvo pitanje putio je Vladi FBiH – kada očekuje izvješća kliničkih centara i kantonalnih vlada o utrošku sredstava dostavljenih u svrhu borbe protiv pandemije COVID-19.

Drugo pitanje uputio je Vladi FBiH i Federalnom ministarstvu za rad i socijalnu politku – zašto Zakon o reprezentativnosti sinidkata i udruga poslodavaca još nije upućen u parlamentarnu proceduru i zašto nije na dnevnome redu Ekonomsko-socijalnog vijeća?

Adin Huremović osvrnuo se na izjave i ponašanje predsjedavajućeg Predsjedniištva Bosne i Hercegovine Milorada Dodoka, te je kazao da će na jednoj od narednih sjednica pokrenuti inicijativu da sjednice Doma počinju minutom šutnje za sve poginule vojnike i civile u ratu, koji su životima ispisali granice Bosne i Hercegovine.

Mara Đukić postavila je pitanje vezano za prvu točku dnevnog reda – u kojoj smo fazi vezano za nabave cjepiva protiv Covid-19 i kakvi su izgledi te nabave u pogledu količine i termina dostave.

Pokrenula je inicijativu za uvođenje PCR testa prilikom ulaska u BiH.

Naredno pitanje postavila je Vladi FBiH, a vezano ta drugu točku dnevnog reda – koliko se gradi minihidrocentrala, koliko njih ima dozvole a da su izdate do 29.06.2020. godine, koliko ih se gradi bez dozvola a koliko ima dozvole, koliko ima ishodovanih koncesija za izgradnju minihidrocentrala i da li je urađena revizija i za jednu minihidrocentralu.

Tahir Nuhić pitanje je uputio JP Autoceste FBiH – u kojoj fazi je tender za idejni projekat brze ceste Bihać-Cazin-Velika Kladuša i ako jeste, jeslu su predstavnici Autocesta odredili kako će se ova cesta priključiti na koridor Banja Luka-Bosanski Novi koji je u fazi izvlaštenja i izrade glavnog projekta, pita menadžment Autocesta – jesu li planirali sastanak s Autocestama Hrvatske te intenzivirali aktivnosti oko cestovne deblokade Unsko-sanskog kantona priključkom brze ceste Bihać-Velika Kladuša s Karlovcem.

Adnan Efendić prvo pitanje uputio je Federalnom ministarstvu energije, rudarstva i industrije, a vezano je za Nacrt Zakona o javnoprivatnom partnerstvu – što je s tim zakonom i kada će biti u parlamentarnoj proceduri?

Naredno pitanje uputio je Federalnom ministarstvu prostornog uređenja – je li okončan tehnički pregled i izdana uporabna dozvola za dionicu autoceste na Koridoru Vc na lokalitetu tzv. Zeničke zaobilaznice, ukoliko nije, koji je razlog?

Pita Vladu FBiH da mu dostavi informaciju ko su članovi upravljačkih struktura poduzeća, javnih ustanova, gospodarskih društava, fondova, instituta i agencija kojima je osnivač Federacija i u kojim Federacija ima većinsko vlasništvo, traži imena i prezimena imenovanih osoba.

Faika Mujanović-Glamočanin uputila je urgenciju prema Federalnom ministarstvu zdravstva, vezanu za pokrenutu inicijativu prema Federalnom ministarstvu zdravstva a vezana je za listu lijekova Fonda solidarnosti, te traži proširenje terapijske indikacije za liječenje urealnog metastaznog melanoma. Urgencijom traži od ministra zdravstva da se omogući rad Povjerenstva za odborenje liječenja po novim smjernicmama i omogući liječenje oboljelim.

Pokrenula je inicijativu prema Federalnom minstarstvu zdravstva, za izmjenu Pravilnika o uvjetu i postupku upućivanja osiguranih osoba na liječenje u inozemstvo na teret sredstava Federalnog fonda solidarnosti i to članka 5. stavak 2.

U raspravi o izmjenama i dopunama dnevnoga reda sudjelovali su: Damir Mašić, Jasmina Zubić i Azra Hadžić.

Prijedlog Azre Hadžić da se u dnevni red uvrsti točka – Prijedlog Zakona o izmjenama i dopunama Zakona o mirovinskom i invalidskom osiguranju nije usvojen (36 za, dva glasa protiv i 33 suzdržana glasa).

Predsjedatelj je pozvao zastupnike da se očituju o žurnosti postupka Prijedloga Zakona o dopunama Zakona o električnoj energiji u Federaciji BiH a što nije usvojeno, te će se razmatrati u formi Nacrta (40 za, 21 protiv i 14 suzdržanih glasova).

S 82 glasa za, bez glasova protiv i s jednim suzdržanim glasom, usvojen je sljedeći:

D N E V N I R E D

1. Informacija Vlade Federacije BiH o epidemiološkoj situaciji - COVID - 19 u FBiH, na dan 05.04.2021. godine s prijedlogom naredbi i preporuka Kriznog stožera Federalnog ministarstva zdravstva,
2. Prijedlog Zakonao infrastrukturi prostornih podataka u Federaciji BiH,
3. Nacrt Zakona o dopunama zakona o električnoj energiji u Federaciji BiH,
4. Nacrt Zakona o Razvojnoj banci Federacije BiH,
5. Prijedlog Strategije razvitka Federacije BiH 2021.-2027. godina,
6. a) Specijalno izvješće o pravu na slobodu mirnog okupljanja s preporukama Ombudsmana BiH,

b) Specijalno izvješće o primjeni Zakona o slobodi pristupa informacijama u BiH,

7. Izvješće o odobravanju izdvajanja sredstava iz “Tekuća rezerva Vlade FBiH” iz

Proračuna FBiH za 2020. godinu,

1. Stretegija reforme upravljanja javnim financijama u Federaciji BiH 2021.-2025. godina,
2. Izvješće predsjednika Federacije BiH o odlukama o pomilovanjima donesenim u 2020. godine,
3. Informacija o donošenju Odluka o propisivanju mjera neposredne kontrole cijena proizvoda od interesa za Federaciju BiH,
4. Informacija o izvršenju presuda Ustavnog suda BiH, Europskog suda za ljudska prava, općnskih i kantonalnih sudova u predmetima tzv. vojnih stanova,
5. Izbori i imenovanja.
6. **Informacija Vlade Federacije BiH o epidemiološkoj situaciji - COVID - 19 u FBiH s prijedlogom naredbi i preporuka Kriznog stožera Federalnog ministarstva zdravstva,**

Informaciju je dostavila Vlada FBiH.

Informaciju su razmatrala mjerodavna radna tijela i dostavila izvješća.

Ispred Vlade FBiH dodatno obrazloženje dala je Snježana Bodnaruk.

Ispred Odbora za zadravstvo obrazlagao je Goran Opsenica.

U raspravi su sudjelovali: Alma Kratina, Elma Đogić, Elzina Pirić, Mara Đukić, Asim Kamber, Miomirka Melank, Husein Rošić, Damir Mašić, Sabina Ćudić, Zlatko Ercegović, Senaid Begić,Jasmina Zubić, Miralem Galijašević, te ispred Vlade Snježana Bodnaruk i ispred Zavoda za javno zdravstvo Mia Blažević.

Prešlo se na rad po točki dva dnevnoga reda dok se ne sumiraju svi predloženi zaključci.

1. **Prijedlog Zakonao infrastrukturi prostornih podataka u Federaciji BiH,**

Prijedlog Zakona utvrdila je Vlada FBiH.

Prijedlog Zakona o razmatrala su mjerodavna radna tijela i dostavila izvješća.

Dodatno obrazloženje dao je Željko Obradović.

Ispred Odbora za prostorno uređenje, stambeno-komunalnu politiku, ekologiju i turizam obrazlagao je Adnan Efendić.

U raspravi su sudjelovali: Nijaz Helez i Suad Kaknjo.

S 75 glasova za, bez glasova protiv i bez suzdržanih glasova, usvojen je Prijedlog Zakona o infrastrukturi prostornih podataka u Federaciji BiH.

1. **Nacrt Zakona o dopunama zakona o električnoj energiji u Federaciji BiH,**

Nacrt Zakona utvrdila je Vlada FBiH.

Nacrt Zakona o razmatrala su mjerodavna radna tijela i dostavila izvješća.

Ispred Federalnog ministarstva energije, rudarstva i industrije dodatno obrazloženje dao je Halko Balavac.

Ispred Odbora za energiju, rudarstvo i industriju obrazloženje je dao Bahrudin Šarić.

U raspravi su sudjelovali: Bahrudin Šarić, Marijan Klaić, Suad Kaknjo, Elzina Pirić, Irfan Čengić, Alma Kratina, Ivica Pavković, Sanela Klarić, Mara Đukić, Husein Rošić i Hajrudin Žilić.

Sa 72 glasa za, bez glasova protiv i bez suzdržanih glasova, usvojen je sljedeći:

Z A K LJ U Č A K

Zastupnički dom prihvaća Nacrt Zakona o dopunama zakona o električnoj energiji u Federaciji BiH i smatra da može poslužiti kao temelj za izradu prijedloga Zakona.

Zadužuje se predlagatelj da prilikom izrade prijedloga Zakona o uzme u obzir sve prijedloge, primjedbe i sugestije iznesene u raspravi, kao i one koje su dostavljene ili će biti dostavljene u pisanom obliku i da ovaj Zakon u formi prijedloga dostavi u parlamentarnu proceduru najkasnije do 15.06.2021. godine.

**4.Nacrt Zakona o Razvojnoj banci Federacije BiH,**

Nacrt Zakona utvrdila je Vlada FBiH.

Nacrt Zakona razmatrala su mjerodavna radna tijela i dostavila izvješća.

Ispred Vlade FBiH dodatno obrazloženje dao je Jasmin Rustemi.

Ispred Odbora za ekonomsku i financijsku politiku obrazlagao je Husein Rošić.

U raspravi su sudjelovali: Miralem Galijašević, Husein Rošić i Nasiha Pozder.

S 66 glasova za, četiri glasa protiv i četiri suzdržana glasa, usvojen je sljedeći

Z A K LJ U Č A K

Zastupnički dom prihvaća Nacrt Zakona o Razvojnoj banci Federacije BiH i smatra da može poslužiti kao temelj za izradu prijedloga Zakona.

Zadužuje se predlagatelj da prilikom izrade prijedloga Zakona o uzme u obzir sve prijedloge, primjede i sugestije iznesene u raspravi kao i one koje su dostavljene ili će biti dostavljene u pisanom obliku.

1. **Prijedlog Strategije razvitka Federacije BiH 2021.-2027. godina,**

Prijedlog Strategije utvrdila je Vlada FBiH.

Prijedlog Strategije razmatrala su mjerodavna radna tijela i dostavila izvješća.

Ispred Povjerenstva za pitanja mladih obrazlagao je Eldar Čomor.

Ispred Odbora za ekonomsku i financijsku politiku obrazlagao je Husein Rošić.

Ispred Odbora za prostorno uređenje stambeno-komunalnu politiku, ekologiju i turizam obrazlagao je Adnan Efendić.

Ispred Vlade FBiH dodatno obrazloženje je dao Ljubiša Đapan.

Uraspravi su sudjelovali: Alma Kratina, Adnan Efendić, Sanela Klarić, Mirsad Čamdžić, Nasiha Pozder, Irfan Čengić, Dževad Adžem, Sabina Ćudić, Lana Prlić, Amer Obradović, Zlatko Ercegović i Miomirka Melank.

S 64 glasa za, jednim glasom protiv i četiri suzdržana glasa, usvojena je Strategija razvitka Federacije BiH 2021.-2027. godina.

1. **a) Specijalno izvješće o pravu na slobodu mirnog okupljanja s**

**preporukama Ombudsmana BiH,**

**b) Specijalno izvješće o primjeni Zakona o slobodi pristupa**

**informacijama u BiH,**

Izvješće su dostavili Ombudsmani za ljudska prava BiH.

Ispred Ombudsmana dodatno obrazloženje dale su Jasmina Džumhur i Nives Jukić.

Ispred Povjerenstva za ljudska prava obrazlagala je Miomirka Melank.

Ispred Povjerenstva za informiranje obrazlagao je Asim Kamber.

Zastupnički dom primio je na znanje Specijalno izvješće o pravu na slobodu mirnog okupljanja s preporukama Ombudsmana BiH i Specijalno izvješće o primjeni Zakona o slobodi pristupa informacijama u BiH.

Ispred Povjerenstva za ljudska prava Miomirka Melank i ispred Povjerenstva za informiranje Asim Kamber pročitali su zaključke i tražili su da se o njima Dom očituje.

S 70 glasova za, bez glasova protiv i s jednim suzdržanim glasom, usvojeni su sljedeći:

Z A KLJ U Č C I

Zastupnički dom Parlamenta FBiH zadužuje FMUP da ubrza izradu i proceduru donošenja Zakona o javnom okupljanju Federacije BiH, uzevši u obzir navedene preporuke ombudsmana BiH.

Zastupnički dom Parlamenta FBiH predlaže Federalnom ministarstvu pravde da pristupi izradi potpuno novog Zakona o slobodi pristupa informacijama u FBiH uvažavajući međunarodne standarde i preporuke Taiex misije i Sigme.

Zastupnički dom Parlamenta FBiH traži od mjerodavnih tijela i institucija u Federaciji BiH da imaju službenike koji će raditi na poslovima obrade zahtjeva za pristup inforamcijama sukladno postojećem Zakonu.

Zastupnički dom Parlamenta FBiH predlaže Vladi FBIH da izradi Plan i Program obvezne i kontinuirane obuke za službenike koji će raditi na poslovima informranja na svim razinama vlasti u Federaciji BiH.

**7 . Izvješće o odobravanju izdvajanja sredstava iz “Tekuća rezerva Vlade FBiH” iz**

**Proračuna FBiH za razdoblje 01.01.-31.12. 2020. godinu,**

Izvješće je dostavila Vlada FBiH.

Izvješće su razmatrala mjerodavna radna tijela i dostavila izvješća.

Ispred Vlade FBiH dodatno obrazloženje dao je Alija Aljović.

Ispred Odbora za ekonomsku i financijsku politiku obrazlagao je Husein Rošić.

S 52 glasa za, 13 glasova protiv i s devet suzdržanih glasova, Zastupnički dom prihvatio je Izvješće o odobravanju izdvajanja sredstava iz “Tekuća rezerva Vlade FBiH” iz Proračuna FBiH za razdoblje 01.01.-31.12. 2020. godinu

1. **Stretegija reforme upravljanja javnim financijama u Federaciji BiH 2021.-2025. godina,**

Strategiju je dostavila Vlada FBiH.

Strategiju su razmatrala mjerodavna radna tijela i dostavila izvješća.

Ispred Vlade FBiH dodatno obrazloženje dao je Alija Aljović.

U raspravi je sudjelovao Elvir Karajbić.

Zastupnički dom primio je na znanje Stretegiju reforme upravljanja javnim financijama u Federaciji BiH 2021.-2025. godina.

1. **Izvješće predsjednika Federacije BiH o odlukama o pomilovanjima donesenim u 2020. godine**

Izvješće je dostavio Predsjednik Federacije koji je i dao dodatno obrazloženje.

U raspravi nitko nije sudjelovao.  
Zastupnički dom primio je na znanje Izvješće predsjednika Federacije BiH o odlukama o pomilovanjima donesenim u 2020. godine

1. **Informacija o donošenju Odluka o propisivanju mjera neposredne kontrole cijena proizvoda od interesa za Federaciju BiH,**

Informaciju je dostavila Vlada FBiH.

U raspravi je sudjelovala Matea Cakalin.

Zastupnički dom primio je na znanje Informaciju o donošenju Odluka o propisivanju mjera neposredne kontrole cijena proizvoda od interesa za Federaciju BiH.

1. **Informacija o izvršenju presuda Ustavnoga suda BiH, Europskog suda za ljudska prava, općnskih i kantonalnih sudova u predmetima tzv. vojnih stanova**

Informaciju je dostavila Vlada FBiH.

Informaciju su razmatrala mjerodavna radna tijela i dostavila izvješća.

Ministar Josip Martić dao je dodatno obrazloženje.

Predsjedatelj je pročitao zaključak o kojem su se zastupnici očitovali.  
S 66 glasova za, bez glasova protiv i jedan suzdržani glas, usvojen je sljedeći:

Z A K LJ U Č A K

Zastupnički dom zadužuje Vladu FBiH da pripremi i dostavi novo zakonsko rješenje vezano za Zakon o prodaji stanova na kojima postoji stanarsko pravo, te isto uputi u parlamentarnu proceduru oba doma.

1. **Izbori i imenovanja.**

Po ovoj točki dnevnoga reda nije bilo materijala za raspravu, te se rad nastavio po točki 1. dnevnog reda, odnosno usvajanje predloženih zaključaka.- **Informacija Vlade Federacije BiH o epidemiološkoj situaciji - COVID - 19 u FBiH, na dan 05.04.2021. godine, s prijedlogom naredbi i preporuka Kriznog stožera Federalnog ministarstva zdravstva,**

Zastupnički dom primio je na znanje Informaciju Vlade Federacije BiH o epidemiološkoj situaciji - COVID - 19 u FBiH, na dan 05.04.2021. godine, s prijedlogom naredbi i preporuka Kriznog stožera Federalnog ministarstva zdravstva.

Odbor za zdravstvo predložio je zaključak broj I. S 63 glasa za, bez glasova protiv i s šest suzdržanih glasova, usvojen je sljedeći:

Z A K LJ U Č A K

Zastupnički dom Parlamenta FBiH traži od Vlade FBiH da naredi kantonima s incidencijom novozaraženih većom od federalne uvođenje restriktivnijih epidemioloških mjera.

Odbor za zdravstvo predložio je zaključak broj II. S 56 glasova za, pet glasova protiv i s 12 suzdržanih glasova, usvojen je sljedeći:

Z A K LJ U Č A K

Zastupnički dom Parlamenta FBiH traži od Vlade FBiH da zadrži postojeće epidemiolške mjere najmanje još 14 dana.

Odbor za zdravstvo predložio je zaključak broj III. S 68 glasova za, bez glasova protiv i s četiri suzdržana glasa, usvojen je sljedeći:

Z A K LJ U Č A K

Zastupnički dom Parlamenta FBiH traži da Vlada FBiH redovito a najmanje jednom tjedno izvješćuje Zastupnički dom o stanju nabave cjepiva i procesu cijepljenja.

Odbor za zdravstvo predložio je zaključak broj IV. S 58 glasova za, bez glasova protiv i s 10 suzdržanih glasova, usvojen je sljedeći:

Z A K LJ U Č A K

Zastupnički dom Parlamenta FBiH upućuje Inicijativu prema Vijeću ministara BiH za pooštravanjem kriterija za prelazak državne granice uvođenjem obveze dokazivanja COVID-19 neutralnosti (negativan PCR test ili antigenski test, potvrda o preboljenom COVID-19, potvrda o dvostrukom cijepljenju).

Faika Mujanović-Glamočanin predložila je zaključak. S 58 glasova za,bez glasova protiv i 15 suzdržanih glasova, usvojen je sljedeći:

Z A K LJ U Č A K

Zadužuje se Vlada FBiH i Krizni stožer Federalnog ministarstva zdravstva da Paralmentu FBiH podnesu izvješće o pristiglim donacijama medicinske opreme i sredstava za borbu protiv COVID-19 od početka pandemije (05.03.2020.) do 31.12.2020. godine, te u koje ustanove i po kojim principima je isporučena pristigla medicinska oprema.

Rok za realizaciju ovog zaključka je naredna sjednica Zastupničkog doma Parlamenta FBiH.

Jasmina Zubić predložila je zaključak –Poziva se Vlada FBiH da tjedno sačinjava izvješće o realiziranju zaključaka Zastupničkoga doma Parlamenta FBiH po pitanju epidemiološke situacije COVID-19 a koji nije usvojen (38 za, jedan protiv i 29 suzdržanih glasova).

Sabina Ćudić predložila je zaključak broj I. – Pozivaju se kantonalna ministarstva da Zastupničkom domu Parlamenta FBiH i Vladi FBiH u narednih 30 dana dostave Izvješće o borbi protiv COVID-19 virusom s posebnim osvrtom na stopu smrtnosti te neophodnim mjerama za učinkovitiju borbu za zaštitu života, koji nije usvojen (32 za, šest protiv i 30 suzdržanih glasova).

Sabina Ćudić predložila je zaključak broj II.- Zahtijeva se od FBiH da u narednih 18 dana dostavi cjelovitu informaciju o implementaciji usvojenih zaključaka Zastupničkog doma Parlamenta FBiH u svezi borbe protiv COVID-19 u Federaciji BiH, koji nije usvojen (32 za, tri protiv i 35 suzdržanih glasova).

Nihad Čolpa predložio je zaključak – Zadužuje se Vlada FBiH i Krizni stožer Federalnog ministarstva zdravstva da žurno pristupi izmjeni naredbe o zabrani kretanja na teritoriji FBiH na način da se zabrana kretanja FBiH ograniči u razdbolje od 23,00 sati do 05,00 sati, koji nije usvojen (23 za, 14 protiv i 26 suzdržanih glasova).

Klub neovisnih zastupnika predložio je zaključak I. S 54 glasa za, jednim glasom protiv i devet suzdržanih glasova, usvojen je sljedeći:

Z A K LJ U Č A K

Zadužuje se Vlada FBiH i Zavod za javno zdravstvo Federacije BiH da dostave informaciju o broju respiratora u javnim zdravstevnim ustanovama u Federaciji BiH.

Klub neovisnih zastupnika predložio je zaključak II. S 60 glasova za, bez glasova protiv i osam suzdržanih glasova, usvojen je sljedeći:

Z A K LJ U Č A K

Zadužuje se Vlada FBiH da dostavi izvješće o broju novouposlenih zdravstvenih djelatnika i opremi kupljenoj u JZU u Federaciji BiH na temelju ranije usvojenih zaključaka u Zastupničkom domu Parlamenta FBiH.

Elma Đogić predložila je zaključak I. – Zadužuje se Federalno ministartsvo zdravstva i Zavod za javno zdravstvo da pripreme informaciju koja će sadržavati podatke o zdravstsvenom stanju i zdravstvenoj zaštiti u FBiH u 2019. i 2020. godini, koji nije usvojen (24 za, tri protiv i 39 suzdržanih glasova).

Elma Đogić predložila je zaključak II.- Zadužuje se Federalna uprava za inspekcijske poslove da zajedno s kantonalnim upravamaa dostavi Parlamenatu izvješće koji će sačinjavati podatke o pokrenutim kaznenim prijavama protiv počinitelja za nepridržavanje naredbi za kaznena djela kažnjiva po Kaznenom zakonu, koji nije usvojen (24 za, četiri protiv i 35 suzdržanih).

Elma Đogić predložila je zaključak III.- Zadužuju se nadležna uprava policije i tužiteljstva da dostave izvješće o postupanju po kaznenim prijavama za kaznena djela kažnjiva po Kaznenom zakonu FBiH, koji nije usvojen (17 za, pet protiv i 37 suzdržanih glasova).

Predsjedatelj zaključio rad 21. redovite sjednice u 18.08.

Transkript i prijepis transkripta sjednice čine sastavni dio Zapisnika.

TAJNIK PREDSJEDATELJ

ZASTUPNIČKOGA DOMA ZASTUPNIČKOGA DOMA

PARLAMENTA FEDERACIJE BIH PARLAMENTA FEDERACIJE BIH

Ivan Miličević Mirsad Zaimović